ZAPISNIK

40. sjednice Vijeća Mjesnog odbora Poljanice,

održane 16. rujna 2024.

u objektu mjesne samouprave Poljanice, Dubrava 203,

s početkom u 18,00 sati

NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i Filip Marinović.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 40. sjednicu Vijeća Mjesnog odbora.

Vijeće jednoglasno prihvaća tekst zapisnika 39. sjednice Vijeća, održane dana 07. kolovoza 2024.

Predsjednica predlaže dnevni red kao u pozivu uz dopunu dnevnog reda i to:

Prijedlog Odluke o izmjeni Poslovnika Mjesnog odbora Poljanice

Zahtjev za povremeno korištenje prostora mjesne samouprave, Dubrava 203- Umjetnička likovna organizacija Likovni klub „PALETA„ – donošenje zaključka

3. Zahtjev za jednokratno korištenje prostora mjesne samouprave, Dubrava 203- - Gordana Popović

- Patricia Ricov

- Sanja Budak Zemljić

Na prijedlog predsjednice, Vijeće jednoglasno prihvaća dopunu i utvrđuje

D N E V N I R E D:

Prijedlog Odluke o izmjeni Poslovnika o radu Vijeća Mjesnog odbora Poljanice - donošenje zaključka

Prijedlozi Vijeća Mjesnog odbora Poljanice za Program građenja komunalne infrastrukture na području Grada Zagreba u 2025. - donošenje zaključka;

Prijedlozi Vijeća Mjesnog odbora Poljanice za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.- donošenje zaključka;

Prijedlog prioriteta ulica za Izvedbeni program Zimske službe 2024/25. - donošenje zaključka;

Prijedlog lokacija za postavljanje spremnika za sol – donošenje zaključka;

Plan potreba za aktivnostima, programima i projektima unapređenja kvalitete života u 2025. – donošenje zaključka;

Zahtjev za jednokratno korištenje prostora mjesne samouprave, Dubrava 203 – donošenje zaključka;

Vlatka Galeša

Jasminka Blagušević

Gordana Popović

Patricia Ricov

Sanja Budak - Zemljić

Zahtjev za povremeno korištenje prostora mjesne samouprave, Dubrava 203 – donošenje zaključka;

Udruga umirovljenika „Zagrebačka Dubrava“ Podružnica Poljanice

SRD „FRIK“

Umjetnička likovna organizacija Likovni klub „ PALETA“

Pitanja, prijedlozi i obavijesti.

Ad 1. Prijedlog Odluke o izmjeni Poslovnika o radu Vijeća Mjesnog odbora Poljanice

Predsjednica pojašnjava prijedlog koji je vezan za izmjenu Poslovnika o radu Vijeća Mjesnog odbora Poljanice a odnosi se na točku 40 st.2 (dostava poziva za sjednice).

Vijeće jednoglasno donosi

ODLUKU

o izmjeni Poslovnika o radu Vijeća Mjesnog odbora Poljanice

U Poslovniku o radu Vijeća Mjesnog odbora Poljanice, donesenog na 23.sjednici, 24. travnja 2023., u članku 40. stavak 2. mijenja se i glasi:

„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.„

OBRAZLOŽENJE

Odluke o izmjeni Poslovnika o radu Vijeća Mjesnog odbora Poljanice

Na području Grada Zagreba osnivaju se gradske četvrti i mjesni odbori kao oblici mjesne samouprave putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad.

Mjesni odbori imaju poslovnik, kojim u skladu sa zakonom, Statutom Grada Zagreba, Pravilima Mjesnog odbora, uređuju unutarnje ustrojstvo i način rada vijeća, a osobito konstituiranje Vijeća, početak mandata i obnašanje dužnosti člana vijeća, mirovanje i prestanak mandata člana Vijeća, izbor, razrješenje i pitanje povjerenja predsjedniku i potpredsjedniku vijeća, prava i dužnosti predsjednika, potpredsjednika i članova Vijeća te način njihova ostvarivanja, postupak donošenja akata Vijeća, sjednica Vijeća, radna tijela Vijeća, javnost rada Vijeća, postupak promjene Poslovnika o radu Vijeća i obavljanje stručnih, administrativnih i drugih poslova za Vijeće.

Vijeće Mjesnog odbora Poljanice donijelo je, na 23. sjednici, 24. travnja 2023. Poslovnik o radu Vijeća Mjesnog odbora Poljanice, koji je objavljen dana 24. travnja 2023. na oglasnoj ploči u sjedištu Mjesnog odbora i stupio na snagu osmoga dana od dana objave na oglasnoj ploči.

Gradski ured za unutarnju reviziju i kontrolu proveo je u prvom kvartalu 2024. godine reviziju rada službenika izvan radnog vremena, a što se odnosilo na rad službenika Područnih odsjeka Odjela za rad tijela mjesne samouprave kojima je u opisu poslova rad s tijelima mjesne samouprave. U okviru revizijskog izvješća izradio je tri preporuke, među kojima i preporuku da se izvrši izmjena Poslovnika o radu vijeća gradskih četvrti i vijeća mjesnih odbora na način da se propiše obveza da se pozivi za sjednice šalju najkasnije sedam dana prije sjednice te osigurati da su službenici koji trebaju prisustvovati sjednici pravovremeno, najmanje sedam dana prije sjednice, obaviješteni o datumu, satu početka i trajanju sjednice, što je sukladno Kolektivnom ugovoru i Zakonu o radu, budući da je kao najveća prepreka za sudjelovanje službenika na sjednicama, kao djelatnicima upravnog tijela nadležnog za poslove mjesne samouprave koji obavljaju stručne, administrativne, tehničke i druge poslove za Vijeće, prepoznat kratak rok za sazivanje sjednica. S obzirom da je trenutna obaveza u Poslovnicima o radu vijeća mjesnih odbora sazivanje svih sjednica najkasnije tri dana prije održavanja sjednice, bilo je potrebno uskladiti navedeni rok s važećim zakonskim propisima, odnosno na način da se poziv za sjednicu dostavlja članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.

Slijedom iznijetog, izvršena je predmetna izmjena Poslovnika o radu Vijeća Mjesnog odbora Poljanice, na način da je Vijeće Mjesnog odbora Poljanice donijelo, na 40. sjednici dana 16. rujna 2024. Odluku o izmjeni Poslovnika o radu Vijeća Mjesnog odbora Poljanice.

Člankom 28. stavkom 2. Poslovnika propisano da Vijeće odlukom mijenja i dopunjuje Pravila Mjesnog odbora i Poslovnik o radu Vijeća.

Člankom 74. stavkom 4. Poslovnika propisano je da ako je promjena Poslovnika potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Poslovnika mogu dati gradonačelnik i/ili predsjednik Vijeća.

Člankom 76. stavkom 2. Poslovnika propisano je da ako se Poslovnik mijenja i dopunjuje radi usklađivanja sa zakonom, Statutom Grada Zagreba ili gradskim odlukama ne provodi se prethodna rasprava.

Sukladno navedenom, temeljem članka 99. stavka 1. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22) Vijeće Mjesnog odbora Poljanice donijelo je na 40. sjednici 16. rujna 2024. Odluku o izmjeni Poslovnika o radu Vijeća Mjesnog odbora Poljanice, kao u prilogu, a koja stupa na snagu osmoga dana od dana objave na oglasnoj ploči u sjedištu Mjesnog odbora.

Ad 2. Prijedlozi Vijeća Mjesnog odbora Poljanice za Program građenja komunalne infrastrukture na području Grada Zagreba u 2025.

Vijećnici su raspravili o potrebnim aktivnostima koje su najpotrebnije u okviru Programa građenja komunalne infrastrukture na području Grada Zagreba u 2025. godini.

Vijeće jednoglasno donosi

ZAKLJUČAK

Predlaže se u Program građenja komunalne infrastrukture na području Grada Zagreba u 2025. godini, uvrstiti izvođenje sljedećih radova:

Rekonstrukcija i uređenje ulice Dubrava od Koledinečke ulice na zapadu do okretišta u Dupcu na istoku – uključujući uređenje tramvajske pruge.

Gradnja dijela produžene ulice Prve Poljanice s komunalnom infrastrukturom i spajanje s ulicom Krotovica (iza novoizgrađenih stambenih zgrada).

Ad 3. Prijedlozi Vijeća Mjesnog odbora Poljanice za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.

Vijećnici su raspravili o potrebnim aktivnostima i prijedlozima građana u naselju te su predložili nekoliko aktivnosti koje smatraju prioritetnim vezano za održavanje javnih prometnih površina i javne rasvjete:

Vijeće jednoglasno donosi

ZAKLJUČAK

Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025. godini, uvrstiti izvođenje sljedećih radova:

1. Zamjena postojeće i postavljanje eko – led rasvjete u ulici Klin, istočna strana uz šetnicu u dužini od ulice Dubrava do ulice Krotovica

2. Postavljanje eko – led rasvjete u ulici Poljanički prilaz uz drvored i nogostup od ulice Dubrava do ulice Čađavički put

3. Redovno nasipavanje Međuričke ulice u dijelu od Novoselske ulice smjer prema Tržnici Dubrava

4. Zamjena dva drvena stupa javne rasvjete na lokaciji Poljaničkog prilaza između ulica 1. Novoselski odvojak i Golske ulice

5. Postavljanje eko rasvjete - rasvjetnih stupova unutar dječjeg igrališta Poljanički prilaz

AD. 4. Prijedlog prioriteta ulica za Izvedbeni program Zimske službe 2024/25

Vijeće jednoglasno donosi

ZAKLJUČAK

Vijeće Mjesnog odbora Poljanice predlaže da se čiste sve asfaltirane i neasfaltirane ulice u kojima žive građani na području Mjesnog odbora Poljanice, a sljedeće ulice kao prioritet za Izvedbeni program Zimske službe 2024./25.:

1. RAZINA PREDNOSTI	2. RAZINA PREDNOSTI
Prve Poljanice Druge Poljanice Treće Poljanice Četvrte Poljanice Pete Poljanice Poljanički prilaz Ulica Klin Krotovica Božjakovinska ulica Antolovečki put Novoselska ulica	Đelekovečka ulica Golska ulica Molvanska ulica Dinjevački put Novoselski odvojak I. Novoselski odvojak II. Novoselski odvojak III. Novoselski odvojak IV. Novoselski odvojak V. Novoselski odvojak VI. Novoselski odvojak VII. Novoselski odvojak IX. I. Laz II. Laz III. Laz Čađavički put Knezovački put Lemeški put Budrovački put Plavšinački put Repaški put

Također, potrebno je čistiti šetnicu od Prvih do Petih Poljanica, duž ulice Dubrava, šetnicu od Prvih Poljanica do Ulice Klin, tramvajska i autobusna stajališta zbog otežanog otvaranja vrata tramvaja i autobusa te stazu između III Poljanica i Krotovice koju koriste djeca na putu do škole.

Ad. 5. Prijedlog lokacija za postavljanje spremnika za sol

Vijeće jednoglasno donosi

ZAKLJUČAK

Predlaže se postavljanje spremnika za sol na slijedećim lokacijama:

križanje 4. i 5. Poljanica

križanje 1. i 3. Poljanica

križanje Antolovečkog puta i Poljaničkog prilaza

križanje I Laz i II Laz

križanje Novoselske ulice i ulice Klin

AD. 6. Plan potreba za aktivnostima, programima i projektima unapređenja kvalitete života u 2025.

Vijeće je raspravilo prijedlog Plana potreba za aktivnostima, programima i projektima unapređenja kvalitete života u 2025. godini.

Vijeće jednoglasno donosi

ZAKLJUČAK

Vijeće Mjesnog odbora Poljanice planira koristiti sredstva iz Plana potreba za aktivnostima, programima i projektima unapređenja kvalitete života u 2025. godini.

Ad. 7. Zahtjevi za jednokratno korištenje prostora mjesne samouprave, Dubrava 203

Vijeću Mjesnog odbora Poljanice upućeni su zahtjevi za jednokratno korištenje prostora mjesne samouprave.

Vijeće je razmotrilo dobivene zahtjeve za jednokratno korištenje prostora mjesne samouprave uz naknadu.

Vijeće jednoglasno donosi

ZAKLJUČAK

Odobrava se jednokratno korištenje prostora mjesne samouprave, Dubrava 203, gospođi Vlatki Galeša u terminu 09. studeni 2024. od 19,00 do 23,00 sata za proslavu rođendana

Odobrava se jednokratno korištenje prostora mjesne samouprave, Dubrava 203, gospođi Jasminki Blagušević, u terminu 30. studeni .2024. od 13,00 do 17,00 sati za obiteljsku proslavu

Odobrava se jednokratno korištenje prostora mjesne samouprave, Dubrava 203, gospođi Gordani Popović, u terminu 16. studeni 2024. od 19,00 do 23,00 sata za proslavu rođendana

Odobrava se jednokratno korištenje prostora mjesne samouprave, Dubrava 203, gospođi Patrici Ricov, u terminu 29. rujna 2024. od 12,00 do 16,00 sati za proslavu dječjeg rođendana

Odobrava se jednokratno korištenje prostora mjesne samouprave, Dubrava 203, gospođi Sanji Budak - Zemljić, u terminu 25. listopada 2024. od 15,00 do 19,00 sati za proslavu dječjeg rođendana

Prostor iz točke 1.,2. i 3. ovog Zaključka korisnici će koristiti uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.

Ad. 8. Zahtjev za povremeno korištenje prostora mjesne samouprave, Dubrava 203

Vijeće Mjesnog odbora razmotrilo je zahtjeve za povremeno korištenje prostora mjesne samouprave, Dubrava 203.

Vijeće jednoglasno donosi

ZAKLJUČAK

1.Odobrava se zahtjev za povremeno korištenje prostora mjesne samouprave Poljanice, Dubrava 203 Udruzi umirovljenika „ Zagrebačka Dubrava „ Podružnica Poljanice „u terminu:

SRIJEDA u vremenu od 16,00 do 20,00 sati.

SVAKA TREĆA NEDJELJA U MJESECU u vremenu od 16,00 do 23,00 sata.

2. Odobrava se zahtjev za povremeno korištenje prostora mjesne samouprave Poljanice, Dubrava 203 SRD „FRIK „ u terminu

PONEDJELJAK i SRIJEDA u vremenu od 20,00 do 22,00 sata.

3. Odobrava se zahtjev za povremeno korištenje prostora mjesne samouprave Poljanice, Dubrava 203, Umjetničko likovnoj organizaciji – LIKOVNI KLUB „ PALETA „ u terminu

UTORAK u vremenu od 19,00 do 21,00 sat.

Ad 9. Pitanja, prijedlozi i obavijesti

Predsjednica je vijećnike informirala o:

- požurnicama vezano za sazivanje očevida prema ranijim zaključcima VMO Poljanice

Vijećnici su dogovorili način i vrijeme realizacije Plana aktivnosti za 2024. godinu od rujna do prosinca 2024. godine

Završeno u 19,00 sati.

KLASA: 024-08/24-003/1800

URBROJ: 251-13-11-5/009-24-3

U Zagrebu, 16. rujna 2024.

Zapisnik sastavila: Jadranka Milivojević

Zapisnik tehnički i administrativno

obradila: Sandra Šukunda

Predsjednica

Vijeća Mjesnog odbora Poljanice
Vesna Kotarac